Phil Valentine

Philip Carr Valentine (født 9. september 1959 i Rocky Mount i Nord-Carolina i USA, død 21. august 2021 i Nashville i Tennessee), kjent som Phil Valentine, var en amerikansk konservativ snakkeradiovert, forfatter og skuespiller. Han sendte daglig på WWTN, en Cumulus Media-radio stasjon i Nashville i Tennessee.  Han var kjent i Tennessee for å ha ledet protester mot en foreslått statlig inntektsskatt.Utenfor Tennessee var han mer kjent for sin offentlige skepsis angående farene ved covid-19. Valentine ble selv alvorlig syk med sykdommen og ble satt på respirator. I august 2021 ble han koblet til en ECMO-maskin i flere uker frem til han døde.


== Liv og virke ==


=== Bakgrunn ===
Phil Valentine var sønn av Tim Valentine, demokratisk kongressrepresentant i Washington for Nord-Carolina, og hans hustru Betsy født Carr. Phil vokste opp i  Nashville i Nord-Carolina, og gikk der på Northern Nash High School. Deretter studerte han ved East Carolina University, og bestemte seg for en radiokarriere. Med dette for øye studerte han ved Connecticut School of Broadcasting som hadde et campus i Charlotte i Nord-Carolina.


=== Podcast ===
Valentine ble etterhvert engasjert med podcasten PodGOATs sammen sin eldste sønn.


=== Bøker ===
Valentine forfattet tre bøker: The Conservative's Handbook: Defining the Right Position on Issues from A to Z , Right from the Heart: The ABC's of Reality in America, and Tax Revolt: The Rebellion Against an Overbearing, Bloated, Arrogant, and Abusive Government. Valentine var aktiv med å organisere folkelig politisk innsats for å stanse et lovforslag om å innføre statlig inntektsskatt i delstaten Tennessee, der han hadde bosatt seg; hans bok The Conservative's Handbook er en revisjon av Right from the Heart og forordet til de begge var skrevet av Sean Hannity.


=== Film og fjernsyn ===
Pnil Valentine var skeptisk til at det pågikk drastiske klimaendringer, og i august 2009 lanserte han produksjon av dokumentaren An Inconsistent Truth, som var et tilsvar mot Al Gores film An Inconvenient Truth. Hans dokumentar hadde premiere 26. januar 2012. Etter to kinouker hadde An Inconvenient Truth havnet på topp på Nashville-kinoenes lister over inntektsbringende filmer. Den spilte de ukene bare i én kino og inntjente 36.439 dollar på disse to ukene. Den vant en annenplass på Appalachian Film Festival i Huntington i Vest-Virginia i februar 2012, og utmerkelsen Excellence in Filmmaking på Anthem Film Festival og dessuten Best Documentary på Nevada Film Festival i Las Vegas.I 2015 fikk Valentine en skuespillerrolle mot Kevin Sorbo i filmen The Secret Handshake.  Valentines øvrige filmopptredender var en birolle i 1998 i A Letter from Death Row, skrevet og medregissert av Bret Michaels fra rockegruppen Poison, og en cameorolle i 2014 i filmen Atlas Shrugged Part III: Who Is John Galt?. Han var i 2003 også stemmen til en radio talk show-vert i en episode av ABCs fjernsynsdrama Threat Matrix. Valentine var ofte med i Fox News Channel og MSNBC.


=== Utmerkelser ===
I 2015 vant Valentine førsteplass i Colorado Film Festival og var finalist i ti andre estivaler, blant annet Beverly Hills Film Festival, The American Movie Awards, og The Atlanta Film Festival for filmskriptet «Derek Dickens & The Dream».Valentine mottok mange AIR Awards (Achievement in Radio) i Philadelphia og Nashville og  Gold World Medal for Best Talk Show Host fra New York Festivals International Radio Awards.
Valentine var ofte opplistet i Talkers magasin «Heavy Hundred» som en av de 100 mest innflytelsesrike talk show hosts i USA, og listen av Talkers som en av de 100 mest innflytelsesrike noensinne. I 2015 var han rangert som nr. 32 på Heavy Hundred-listen.


=== Covid-19-skepsis, senere sykdom og død ===
Valentine satte spørsmålstegn ved behovet for vaksinasjoner på sitt radioprogram. Som del av dette skrev og fremførte han en skjemtesang, «Vaxman», parodisk basert på  Beatles-sangen «Taxman» (1966), med tekstjusteringer som gjorde narr av vaksineinitativer. Blant tekstendringene er «Let me tell you how it will be, and I don't care if you agree, 'cause I'm the Vaxman, yeah, I'm the Vaxman. If you don't like me coming round, be thankful I don't hold you down.»CNNs Paul Murphy meldte at Valentine en gang «prøvde å sammenligne» vaksineringsstatusmerker båret av helsepersonell og de gule merker som nazistene beordret tyske jøder til å bære.Den 17. desember 2020 blogget Valentine at han trodde han egen risiko for å dø av covid-19 var «sannsynligvis langt under én prosent» Den 11. juli 2021 bekreftet Valentine at han hadde covid-19 og skrøt at det ikke var noe problem, skjønt han vel kanskje ville ta fri for en dag fra radioen som et forsiktighetstiltak. Den 23. juli ble han innlagt på sykehus, og tilstanden ble raskt kritisk. Den 28. juli ble han lagt på respirator for å fokusere på hans lungebesvær. Den 1. august ble det meldt at hans familie skulle holde liv i ham med en ECMO-maskin.Han døde 21. august 2021.Etter at han hadde blitt smittet av viruset beklaget Valentine at han ikke hadde vært mer tydelig pro-vaccine, ifølge hans radiostasjon. Hans bror sa til CNNs  Alisyn Camerota den 26. juli: «He recognizes now that him not getting the vaccination has probably caused a bunch of other people not to get vaccinated. And that he regrets.»


== Ytterligere lesning ==
«Phil Valentine Finds the Philadelphians Unexpectedly Delightful». 4. oktober 1996. Besøkt 23. mai 2012. 
«Talk radio's Valentine offers 'rehab' for liberals». The Tennessean. Nashville, Tennessee. 2. oktober 2003. Besøkt 23. mai 2012. 


== Referanser ==


== Eksterne lenker ==
Phil Valentines offisielle nettside
(en) Phil Valentine på Internet Movie Database 
(fr) Phil Valentine på Allociné 
(en) Phil Valentine på AllMovie